Billy Dee Williams

Billy Dee Williams (født 1937) er en amerikansk skuespiller og kunstner kjent fra Star Wars-filmene Imperiet slår tilbake (1980), Jediridderen vender tilbake (1983) og The Rise of Skywalker (2019).

Williams har medvirket i 45 filmer og rundt 100 tv-produksjoner i løpet av karrieren. Han har også gjort en del sceneopptredener.

Han ble født William December Williams Jr. i Harlem, New York. Han tok utdannelse ved High School of Music & Art og kunstskolen National Academy of Design.

Han filmdebuterte i The Last Angry Man (1959) og har siden hatt større roller i filmer som Lady Sings the Blues (1972), Mahogany (1975), Terrorpatruljen (1981) og Fryktens By (1984). I 1980 spilte han rollen som Lando Calrissian i Star Wars: Imperiet slår tilbake (1980). Han gjentok rollen i Star Wars: Jediridderen vender tilbake (1983) og Star Wars: The Rise of Skywalker (2019).

Han har medvirket i tv-serier som Chiefs, Dynastiet, 18 Wheels of Justice, General Hospital: Night Shift og General Hospital.

I 2014 var han deltager i Dancing with the Stars.

Williams har også drevet som kunstmaler og utgitt musikkalbum.

Han ble gift for tredje gang i 1972 med Teruko Nakagami og har tre barn.

Referanser

Eksterne lenker 
 
 
 

Skuespillere fra USA
Personer fra New York City
Skuespillere innen videospill